10. peruť RAAF

**10. peruť RAAF** je námorná hliadkovacia peruť kráľovských austrálskych vzdušných síl (Royal Australian Air Force – RAAF) založená na základni Edinburgh v Južnej Austrálii ako súčasť 92. krídla. Peruť vznikla v roku 1939 a aktívne sa zúčastnila aj druhej svetovej vojny, vykonávala anti-ponorkové operácie a hliadky zo základne v Spojenom kráľovstve, kým ju koncom roku 1945 nezrušili. Opätovne bola vytvorená v Austrálii v roku 1949 a od tej doby pomáhala pri austrálskej intervencii vo Východnom Timore a bola nasadená aj na Blízkom východe v rámci boja proti terorizmu vo vojne v Perzskom zálive v roku 2003.

## História
### Druhá svetová vojna
vľavo|náhľad|Letka č. 10 Sunderland vylieta na hliadku v roku 1941
Letka č.10 vznikla 1. júla 1939 na základni RAAF "Base Point Cook", pod velením veliteľa letky Leona Lachala. O mesiac neskôr posádka a pozemný personál odišli do Veľkej Británie aby boli vyškolení na lietadlách "Short Sunderland". Bolo plánované, že posádka odletí po skončení výcviku s lietadlami do Austrálie. Po vypuknutí vojny však austrálska vláda ponúkla ich zotrvanie v Británii. Letka č. 10 sa tak stala prvou letkou RAAF a prvou letkou Britského spoločenstva národov v aktívnej službe počas 2. svetovej vojny (jedno z jej lietadiel preletelo 10. októbra 1939 do Tuniska). Bola to tiež jediná letka RAAF, ktorá bola v službe počas celej vojny.

Hlavné úlohy letky počas vojny boli sprevádzanie konvojov, vedenie protiponorkových hliadok a záchranné misie. Letka potopila svoju prvú ponorku 1. júla 1940. Operovala hlavne zo základní v južnej Británii, ako napr. RAF Mount Batten v meste Plymouth,  ale aj na Malte a ostrove Gibraltar v Stredozemnom mori.

Letka č. 10 potopila medzi februárom 1940 a májom 1945 celkom šesť nemeckých ponoriek. Vo februári 1944 vytvorila rekord pobrežného veliteľstva s najvyšším počtom hliadkovacích hodín nalietaných počas jedného mesiaca: 1143. Jednotka počas vojny stratila 19 lietadiel, z ktorých, podľa autora Normana Barnesa, väčšina bola zostrelená stíhacími lietadlami s dlhým dostrelom. V júni 1945 letka zastavila činnosť ako súčasť pobrežného veliteľstva. Reorganizácia jednotiek RAAF v Británii mala za následok, že letka č. 466  RAAF bola premenovaná na letku č.10 a dislokovaná do Bassingbournu, v Cambridgeshire. Po ukončení bojov v Európe sa začala letka č.10 pripravovať na nasadenie do vojny v Pacifiku; ktoré však boli po japonskej kapitulácii zastavené; letka zostala v Británii a 26. októbra 1945 bola rozpustená. Zaznamenala celkovo 161 vojnových obetí.

### Po skončení vojny
náhľad|Letka č. 10. SP-2H s USN P-5 a RNZAF ''Sunderland'' v roku 1963
Letka č.10  bola znovu vytvorená v Townsville dňa 1. marca 1949 z dôvodu zvyšovania počtu výzvedných síl. Vykonávala námorné a anti-ponorkové hliadky nad severnou Austráliou a južným Pacifikom. V júni 1950 bol oddiel odoslaný do Darwinu (severná Austrália), aby vykonával pátracie a záchranné akcie.

V rokoch 1978 - 79 bola letka č.10 vybavená lietadlom P-3C Orion a presťahovaná na základňu RAAF Edinburgh v južnej Australii.

## Prevádzkované lietadlá
Letka používala tieto lietadlá:
* Short Sunderland (1939–1945);
* Short S.26 G-Boat (1941);
* Avro Lincoln (1949–1962);
* Lockheed P2V-7S Neptune (1962–1977);
* Lockheed P-3C Orion (1977–2002)
* AP-3C Orion (2002 – súčasnosť)
Letka č. 10 bola vybavená malým počtom Supermarine Seagull, Supermarine Southampton, hydroplánmi de Havilland DH60.

## Referencie

## Zdroje

* Barnes, Norman (2000). *The RAAF and the Flying Squadrons*. St Leonards, New South Wales: Allen & Unwin. ISBN 1-86508-130-2&nbsp;
* Barnes, C.H.; James, D.N. (1989). *Short Aircraft Since 1900*. London: Putnam. ISBN 0-85177-819-4&nbsp;
* Coulthard-Clark, Chris (1995). *The RAAF in Vietnam: Australian Air Involvement in the Vietnam War 1962–1975*. Sydney: Allen & Unwin in association with the Australian War Memorial. ISBN 1-86373-305-1&nbsp;
* Eather, Steve (1995). *Flying Squadrons of the Australian Defence Force*. Weston Creek, Australian Capital Territory: Aerospace Publications. ISBN 1-875671-15-3&nbsp;
* RAAF Historical Section (1995). *Units of the Royal Australian Air Force: A Concise History. Volume 4: Maritime Units*. Canberra: Australian Government Publishing Service. ISBN 0-644-42796-5&nbsp;
* Stephens, Alan (2006) [2001]. *The Royal Australian Air Force: A History*. London: Oxford University Press. ISBN 0-19-555541-4&nbsp;

## Externé odkazy
* 10 Squadron Official Website

Kategória:Royal Australian Air Force
Kategória:Organizácie založené v 1939
Kategória:Perute